Шэфий Хьэсэн Абдурахьим и къуэр
ШыщхьэуIум и 22-м дунейм ехыжащ Хэку зауэшхуэм и ветеран, зауэм тIасхъэщIэхыу хэта, Берлин нэс кIуа икIи наградэ куэд къэзыхьа Шэфий Хьэсэн Абдурахьим и къуэр.
Зауэ нэужьым Баумэн и цIэр зэрихьэу Москва дэт къэрал техническэ университетыр къэзыуха щIалэр лэжьакIуэ Уралым ягъэкIуауэ щытащ. Республикэм къигъэзэжри, ар Налшык дэт машинэ щащI заводым и инженер нэхъыщхьэу куэдрэ екIуэкIащ. Шэфий Хьэсэн и цIэр нэхъри яIэтауэ щытащ ар ЗыхъумэжыныгъэмкIэ министерствэм и унафэм щIэту Бахъсэн къыщызэIуаха «ЛИМБ» заводым и унафэщIу щыщыта лъэхъэнэм. А IэнатIэм ар пэрытащ пенсэм кIуэху.
Илъэсих япэкIэ ирагъэблагъэри Шэфий Хьэсэн хэтащ Хэку зауэшхуэм къыщытхьа ТекIуэныгъэм и щIыхькIэ Москва и Ут нэхъыщхьэм къыщызэрагъэпэща парадым.
Шэфийхэ я лъэпкъым и нэхъыжьыр щыIэжкъым.
Дэ сыт щыгъуи дигу илъынщ Шэфий Хьэсэн Абдурахьим и къуэр.
Дунейм ехыжам и благъэхэмрэ и ныбжьэгъухэмрэ.
